Covid-19-statistieke: Herstelkoers net minder as 97%(Foto: EMMANUEL CROSET/AFP) Die Nasionale Instituut vir Oordraagbare Siektes (Nios), het Saterdagaand die jongste Covid-19-statistieke vir Suid-Afrika bekendgemaak. Altesaam 1 287 nuwe gevalle is aangemeld wat ŉ positiwiteitskoers van 5,0% verteenwoordig. Dit bring die totale gevalle op 3 703 329 te staan. Nog 11 sterftes is sedert die vorige verslag aangemeld, waarvan 3 sterftes die afgelope 24 – 48 uur aangemeld is. Dit bring die dodetal op 99 879 te staan. Volgens Nios is daar steeds ŉ agterstand wat die aanmelding van Covid-19-sterftes betref weens die voortgesette oudit deur die departement van gesondheid. Minstens 23 569 125 toetse is reeds gedoen. Die meeste van die nuwe gevalle wat sedert die vorige verslag aangemeld is, is van Gauteng (37%), gevolg deur die Wes-Kaap (25%). KwaZulu-Natal verteenwoordig 21% en Noordwes 5%. Die Oos-Kaap, Vrystaat, Limpopo en Mpumalanga verteenwoordig elk 3% en die Noord-Kaap 1%. Sedert die vorige verslag was daar ŉ toename van 14 hospitaal-opnames. Daar is tans 2 017 Covid-19-pasiënte in 666 staat- en privaat hospitale. Altesaam 3 588 264 persone (96,9%) het reeds herstel. Altesaam 33 008 136 dosisse entstof is reeds toegedien. Provinsiale statistiek: Sterftes en persone wat herstel het: *Getal soos verskaf deur Nios en die departement van gesondheid